הסרט היה מועמד לפרס אוסקר לעיצוב ההפקה הטוב ביותר.
תקציר העלילה.
אריק ויינרייט (ואן הפלין) הוא אמרגן ניו יורקי מוצלח ועשיר. רבים מתדפקים על דלתו אך הוא דוחה אותם. אחת מהם היא סינתיה פוטר (ג'ון אליסון) פסנתרנית בשנות העשרים שלה שלא מצליחה להתקבל אליו לראיון.
כשהיא חוזרת מדוכאת לדירתה היא רואה בעיתון מודעה על תחרות נגינה לכישרונות צעירים עד גיל 14 בה ישפוט אריק. היא מחליטה להתחפש לבת 14, שמה גשר בשיניים, גורבת גרבים לבנות, מסרקת שיער וחובשת כובע ונראית כבת 14. היא אומרת למארגני התחרות ששמה מולי פוטר וכאשר הם מסרבים להכניס אותה היא פורצת בצעקות ובבכי ומתקבלת לתחרות. אריק כבר עייף אבל נשאר להאזין לה. היא מנגנת בכישרון את אטיוד המהפכה של שופן ואריק מרגיש שיש לו ילדת פלא שיוכל להפיק ממנה רווח גדול.
הוא פורש עליה את חסותו. היא אומרת לו שהיא גרה עם אחותה הגדולה סינתיה ולא מגלה לו שיש לה חבר עיתונאי בשם ג'ון (גיג יאנג). אריק לוקח אותה למסעדה שם פוגש אותם במקרה פול והיא מציגה אותו כדודה. כאשר אריק יוצא לרגע ומבחין שהם מתנשקים הוא חובט בסנטרו ולוקח את "מולי" לביתו, שם תוכל להתכונן להופעות.
עם הזמן היא מתחילה להתאהב בו ופעם אחת הוא נושק לה אך נרתע. ג'ון לוחץ עליה להפסיק את ההתחזות ולהתחתן אתו. הוא מחליט לפרסם סקופ על התרמית שלה. לפני הקונצרט הגדול מתלבטת "מולי" אך לבסוף מופיעה. בינתיים מתפרסת הידיעה בכל העיתונים. אריק הנדהם מודיע לקהל כי הוא מצטער על התרמית ומציע להם בכל זאת להאזין לנגינתה של הפסנתרנית המחוננת סינתיה פוטר.
סינתיה מנגנת את הקונצ'רטו לפסנתר של אדוורד גריג וזוכה לתשואות הקהל. היא ממהרת לפגוש את ג'ון כדי לנסוע ברכבת להתחתן. אריק מגיע במהירות, עוצר את הרכבת וסינתיה מחליטה לבחור בו במקום ג'ון. אז היא מתנשקת עם אריק כאישה בוגרת.
AOA (בעברית: איי או איי) היא להקת קיי-פופ קוריאנית, שהוקמה בשנת 2012 והוחתמה לראשונה בחברת התקליטים FNC אנטרטיינמנט. אלבום הבכורה שלה "Ace of Angels", יצא לאור בשנת 2015 וזכה להצלחה רבה תוך שכבש את פסגת מצעד האלבומים של קוריאה הדרומית. האלבום נמכר בלמעלה מ-25,256 עותקים ביפן.
בשנת 2016, הוציאה הלהקה את אלבומה השני "Runway", שזכה להצלחה גם כן. בשנת 2017, הוציאה את אלבומה השלישי "Angel's Knock", שנמכר בעשרות אלפי עותקים בקוריאה הדרומית, יפן ושאר רחבי העולם. האלבום דורג בשלל מצעדי אלבומים שונים.
קריירה.
אלבום הבכורה של הלהקה "Ace of Angels", יצא לאור בשנת 2015. אלבום האולפן השני שלה "Runway", יצא לאור שנה לאחר מכן, תוך שהצליח להיכנס אל מצעד האלבומים הרשמי של יפן, שם התברג במקום החמישי. אלבום האולפן השלישי שלה "Angel's Knock", יצא לאור בשנת 2017. במהלך הקריירה שלה, הוציאה הלהקה שלל מיני-אלבומים מצליחים כמו "Short Hair", "Like a Cat", "Heart Attack", "Good Luck" ו-"Bingle Bangle".
בשנת 2019, הוציאה את המיני-אלבום השישי שלה, "New Moon". בין להיטיה של הלהקה ניתן למנות את "Miniskirt", שנמכר בלמעלה מ-1.3 מיליון עותקים בקוריאה הדרומית, את "Short Hair", שנמכר בלמעלה מ-1.2 מיליון עותקים במדינה, את "Like a Cat", שנמכר בלמעלה מ-1.2 מיליון עותקים במדינה, וכולי. בשנת 2019, הוציאה את אחד משיריה המצליחים ביותר "Come See Me", שדורג במקום השמיני במצעד שירי העולם הדיגיטליים של בילבורד.
דפו קריית אריה
דפו קריית אריה הוא דפו ותחנת נוסעים בקו האדום של הרכבת הקלה במטרופולין תל אביב, שנבנה בקריית אריה בפתח תקווה ויחובר במעבר תת-קרקעי לתחנת הרכבת קריית אריה. בדפו יוקם מרכז הבקרה של הקו האדום, שיאפשר שליטה ובקרה על תנועת הרכבות לאורך הקו ועל תנועת הרכבות בדפו, שליטה ובקרה על התחנות של הקו האדום, בקרת כיבוי אש ועוד. העבודות על הדפו ועל הקטע המקשר בין הדפו לבין המנהרות התחילו ב-19 באוגוסט 2014, והסתיימו בשנת 2021. זאת ועוד, שנת"ע אחראית לבניית הדפו, חברת "סולל בונה" מבצעת את הבנייה והאדריכל הראשי של הפרויקט הוא אמיר מן.
הדפו, הנמצא בצפון העיר פתח תקווה, בין נחל הירקון לדרך אם המושבות, משמש כאתר לאחסנה, לטיפול, לתחזוקה ולתפעול הרכבת הקלה. הדפו נדרש בראש ובראשונה כדי להעניק מענה לדיור הציוד הנייד בפרק הזמן בו אינו נמצא בשימוש, בעיקר מסוף יום העבודה ועד תחילת היום הבא, כך שלא יפריע לתנועה לאורך המסילות. משיקולי נוחות מתבצעים בדפו גם עבודות האחזקה השוטפות של הציוד הנייד. באתר ממוקמים גם משרדי התפעול ומתקני הבקרה המשמשים את החברה המפעילה.
שלוחת הקו האדום בצפון פתח תקווה היא שלוחה תת-קרקעית ברובה, שנבנתה כדי לשרת את המעבר בין מסילת הקו הראשית לדפו בקריית אריה. בשלוחה זו שתי תחנות נוסעים בלבד, כשתחנת המוצא נמצאת בדפו ומעבר תת-קרקעי יקשר בין תחנת קריית אריה של רכבת ישראל לבינה. תחנה זו תשמש את המגיעים לאצטדיון המושבה.
תכנון ובנייה.
על פי התכנון, מרכז השליטה של הדפו, יופעל מתוך "מבנה ירוק", אשר ישמש כבניין המינהלה. הבניין יוקם סביב "אטריום" – חלל מעוצב שיאפשר כניסת אור טבעי, אשר יפחית במשך היום את הצורך בשימוש בחשמל. חלונות הבניין ינצלו את תאורת השמש, אוורור המבנה יבוצע באופן פאסיבי ואקטיבי, ומערכת החשמל תנוהל באמצעות מערכת לבקרה ולשימוש באנרגיות מתחדשות.
נת"ע בחרה בחברת "סולל בונה" לביצוע העבודה. העבודות להקמת פורטל הדפו (הקטע המקשר בין הדפו לבין המנהרות) החלו ב-19 באוגוסט 2014.
במתחם הדפו ניתן יהיה לאחסן מעל 100 קרונות, בשטח ייעודי לכך. הפרויקט משתרע על פני 5,500 מטר רבוע, באתר אלום עשת.
תחנת אליפלט
תחנת אליפלט היא אחת מהתחנות המתוכננות של הקו האדום ברכבת הקלה בתל אביב. מיקומה המתוכנן בסמוך למוזיאון צה"ל, פארק המסילה אשר נבנה בצמוד לתחנה ומתחם התחנה, מדרום מערב לנווה צדק.
התחנה תיקרא על שם רחוב אליפלט, אשר נמצא בסמוך.
אורך התחנה מתוכנן להיות כ-200 מטר והיא תיבנה כתחנת "שמיים פתוחים" – היא נמצאת מתחת לפני הקרקע, אך היא פתוחה לשמים.
תחנת אליפלט תשרת את כל הרכבות בקו האדום ותשמש כתחנת הקצה הדרומית לרכבות בקו שיסעו רק בחלקו התת-קרקעי (מסיבה זו התחנה מכילה מספר רציפים כפול מאשר רוב התחנות בקו האדום).
הקמת התחנה.
התחנה נמצאת לאחר היציאה הדרומית מהמנהרה, בתוך מקטע הקו האדום המכונה "תוואי המסילה הטורקית" בתל אביב-יפו, שנמשך בין פיר הרצל במזרח ובין רחוב קויפמן במערב. המקטע קיבל את שמו משום שהוא עובר בתוואי של קו הרכבת מיפו לירושלים שהוקם בימי השלטון העות'מאני בארץ ישראל, בסוף המאה ה-19.
אורכו של המקטע הוא כקילומטר: מנהרה באורך כ-650 מ' ובעומק של עשרה עד עשרים מטרים, מערבה ממנה תיבנה תחנת אליפלט שאורכה כ-200 מ' ומערבה ממנה – פורטל באורך כ-150 מטרים, שהוא המקום שממנו עוברות הרכבות בין מפלס הקרקע ותת הקרקע. חברת מנרב זכתה במכרז לביצוע הקמת המקטע, בשיטת חפור וכסה.
התחנה מכילה 4 מסילות, 2 רציפים, חדרים טכניים וקומת ביניים למעבר הולכי רגל ומשתרעת על כ-150 מ'.
בנוסף, קיימת מנהרה הבנויה בצורת "חפירה וכיסוי" באורך של כ-650 מ' מתחנת "אליפלט" ועד לפתח היציאה ברחוב הרצל.
ביולי 2022 הסתיימו העבודות על המפרש שהוקם על גג התחנה.
פורטל שנקר
פורטל שנקר הוא קטע בקו האדום כחלק מהמערכת להסעת המונים במטרופולין תל אביב.
הפורטל הוא מבנה תת-קרקעי, באורך כ-400 מטר, המחבר בין המקטע העליון לבין המקטע התת-קרקעי של הקו האדום ברכבת הקלה של תל אביב, סמוך לצומת גהה, על רחוב ז'בוטינסקי, בין פתח תקווה לבני ברק.
הקמת הפורטל.
פורטל שנקר ממוקם בכניסה לעיר פתח תקווה והוא מחבר בין המנהרות התת-קרקעיות לבין הקו הקרקעי. הקבלן המבצע של הפרויקט הוא מנרב הנדסה ובנייה.
המבנה בוצע בשיטת Cut and Cover.
תחנת שנקר
תחנת הרכבת הקלה שנקר היא אחת מהתחנות המתוכננות בקו האדום כחלק מהמערכת להסעת המונים במטרופולין תל אביב. מיקומה סמוך למחלף גהה, על רחוב ז'בוטינסקי, בין פתח תקווה לבני ברק. זו התחנה האחרונה לפני כניסת הרכבת למנהרה התת-קרקעית, בפורטל שנקר.
הקמת התחנה.
הקמת התחנה החלה בשנת 2009 והיא נפתחה בדצמבר 2011 כתחנת אוטובוסים בשלב הראשון וכחלק מרכזי בנתיב תחבורה ציבורית של הרחוב. בעתיד היא תוסב לתחנת רכבת קלה.
בנובמבר 2014 פורסם כי ייסגר נתיב התחבורה הציבורית שהיה באזור התחנה ובמרכז הכביש, אחד מהסיבות לסגירת הנתיב הייתה שבציר נהרגו כ-21 אנשים מתאונות דרכים, על מנת לתת מענה תחבורתי ראוי הועברו הנתיבים בחזרה לצדדי הכביש ובנוסף גם היות מיקום המסלול שלו שאמור להיות מסלול הקו האדום בפתח תקווה.
בדצמבר 2018 החלו עבודות הנחת המסילות והקמת תשתיות בשבילן.
בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום.
Come See Me
Come See Me (בקוריאנית: 날 보러 와요, ובעברית: בוא תראה אותי) הוא סינגל שהוקלט על ידי להקת בנות הקיי-פופ הקוריאנית AOA. השיר יצא לאור ב-26 בנובמבר 2019, על ידי חברת התקליטים FNC אנטרטיינמנט, כסינגל הראשון מתוך המיני-אלבום השישי שלה, New Moon.
השיר הגיע למקום השמיני במצעד שירי העולם הדיגיטליים.
רקע וכתיבה.
השיר נכתב על ידי האן סונג הו, קים דו הון, סאו יונג בא וג'ימין והופק על ידי קים דו הון וסאו יונג בא. לדברי Genius, השיר "הוא שיר אלקטרופופ שמשלב בתוכו פעימות עזות שמביאות תחושה כזו של אווירה חולמנית. כמו כן, נראה כי בשיר ישנה מישהי שכמהה מאוד להיות עם האהוב שלה".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6.5 מיליון השמעות.
וידאו קליפ.